《杂诗》
明代·张博

狐白足禦冬，贵其服无斁。何当大火流，忽以代絺绤。

物性自有大，时序忽复易。人生一世间，岂能调众适。

朝为人所推，暮为人所嫉。重之即丘山，轻之比蝉翼。

自非金与石，焉能不销铄。唯当慎尔仪，守一永不忒。

作者简介：张博，从化人。明神宗万历三十一年（一六〇三）举人。事见清道光《广东通志》卷七五。